text: Akutmodtagelse flytter ind
  11 september 2014 kl. 18.36
  I næste uge begynder Sygehus Sønderjylland at modtage og behandle akutte patienter fra fællesakutmodtagelsen i Aabenraa i de nye sygehusbygninger. Samtidig lukker Skadeklinikken i Haderslev.
  - Vi glæder os til de nye rammer, der giver bedre muligheder for at tilgodese de forskellige typer af patienter, fortæller centerchef Ole Nørgaard.
  Akutmodtagelsens medarbejdere har en uge til at finde sig til rette i de nye omgivelser. Derefter vil de første akutte medicinske patienter indgå i den nye akutmodtagelse og to uger efter er det hjertepatienter. Det sker i takt med at klinikkerne flytter fra Haderslev.
  Også de gymnækologiske patinter skal en tur til Aabenraa i oktober, når Familiecenteret flytter fra Sønderborg og Haderslev.
  